Telšių lūžis

Telšių lūžis – stambiausias tektoninis lūžis Lietuvos teritorijoje. Telšių lūžis orientuotas vakarų – rytų kryptimi, Lietuvą kerta nuo Baltijos jūros pakrantės (truputį į pietus nuo Palangos) iki Pasvalio ir baigiasi Latvijos teritorijoje.Lietuvoje žemė kol kas tik virpa. Vakarų ekspresas. Nuoroda tikrinta 2023-02-10.

Tai ankstyvojo paleozojaus darinys, jis sutampa su subplatuminės krypties ankstyvojo prekambro tektonine zona. Lūžio aktyvizacijos požymiai atsirado jau kambre, aktyvus lūžis buvo ir ordovike, pirminiai lūžio bruožai susiformavo vėlyvojo silūro – ankstyvojo devono periodais, tačiau būta kelių aktyvizacijos stadijų. Ankstyvuoju devonu, iš šiaurės vakarų veikiant tektoniniam spaudimui, lūžis buvo užstumtas 100–140 m į pietus. Telšių lūžis aktyvus buvo iki devono periodo.Žemės drebėjimai Lietuvoje: geologus domina vienas plyšys. Delfi.lt. Nuoroda tikrinta 2023-02-10. Teigiama, kad būtent devono periodu susidarė didžiausios amplitudės lūžis, o vėlyvuoju devonu amplitudė sumenko 10–30 m.Plungės licencinio ploto geologinės sandaros analizė. Permo ir triaso sluoksniuose Telšių lūžis kai kuriose vietose pasireiškia kaip tempimo sprūdis.

Lūžyje stebima skirtingų segmentų gausa.Saulius Šliaupa. Telšių lūžio kinematinė tipizacija Vakarų Lietuvoje: struktūrinė ir laidumo fluidams prognozė . Geologija. Vilnius, 2002. Sudėtinga plyšių sistema atsirado dėl kintančių tektoninių sąlygų.Telšių lūžio paleoįtampų rekonstrukcija Vakarų Lietuvoje. Geologija. Vilnius, 2002.

 Išnašos 

Kategorija:Lietuvos geologija